Source: http://public.mkab.hu/dev/dontesek.nsf/0/9CCA7095E3FF4C91C1258397005FD650?OpenDocument
Timestamp: 2020-07-15 12:50:32
Document Index: 7890650

Matched Legal Cases: ['Kúria ', 'Kúria ', 'Bíróság ', 'bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'bíróság ', 'Kúria ', 'Kúria ', 'bíróság ', 'bíróság ', 'bíróság ', 'bíróság ']

IV/00169/2019
. IV/00169/2019
Az ügy tárgya: A Kúria Önkormányzati Tanácsa Köf.5008/2018/5. számú végzése elleni alkotmányjogi panasz (önkormányzati építményadó)
Az indítványozó − az Abtv. 27. § alapján − a Kúria Önkormányzati Tanácsa Köf.5008/2018/5. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó kft., a terhére adóhiányt, adóbírságot és késedelmi pótlékot megállapító adóhatósági határozatok bírósági felülvizsgálata érdekében indított peres eljárást a Budapest Környéki Közigazgatási és Munkaügyi Bíróság előtt.
A bíróság a keresetet elutasította.
A Kúria a keresetelutasító határozatot megsemmisítette és új határozat hozatalára utasította a bíróságot.
A bíróság a megismételt eljárásban szakértőt rendelt ki és a per tárgyalását felfüggesztve a támadott ÖK rendelet felülvizsgálatát és perbeli alkalmazhatóságának kizárását indítványozta a Kúria Önkormányzati Tanácsánál.
A Kúria Önkormányzati Tanácsa az alkotmányjogi panasszal támadott végzésével az indítványt visszautasította annak megalapozatlanságára tekintettel.
Az indítványozó álláspontja szerint a Kúria contra legem jogszabályok alkalmazásával (2018. január 1-jét megelőző időpontban indult peres eljárásban új hatályos jogszabályt (Kp.) alkalmazott, s nem a Pp-t) és a kellő indokolás nélküli határozatával megsértette az Alaptörvény XXIV. cikk (1) bekezdésében és XXVIII. cikk (1) bekezdésében biztosított jogbiztonsághoz és tisztességes bírósági eljáráshoz való jogát, a támadott döntés továbbá az Alaptörvény B) cikkébe, R) cikkébe, a 26. cikk (1) bekezdésébe és 28. cikkbe is ütköző..
HUBA Magyar Díszszövet-és Bútorgyár Kft.
A Kúria Önkormányzati Tanácsa Köf.5008/2018/5. számú végzése
IV_169_0_2019_indítvány.anonim.pdf
A határozat száma: 3064/2020. (III. 2.) AB végzés
3064_2020 AB végzés.pdf
Az Alkotmánybíróság a Kúria Önkormányzati Tanácsa Köf.5008/2018/5. számú végzése alaptörvény-­ellenes­ségének megállapítására és megsemmisítésére irányuló alkotmányjogi panasz tárgyában indult eljárást megszünteti.
[1]	1. Az alkotmányjogi panaszt előterjesztő gazdasági társaság indítványozó 2019. január 19. napján az Alkotmánybíróságról szóló 2011. évi CLI. törvény (a továbbiakban: Abtv.) 27. §-a alapján alkotmányjogi panasszal fordult az Alkotmánybírósághoz, melyben a Kúria Önkormányzati Tanácsa Köf.5008/2018/5. számú végzése alaptörvény-ellenességének megállapítását és megsemmisítését kérte.
[2]	2. Az Alkotmánybíróság eljárása során az indítványozó végelszámolásra irányuló változásbejegyzési kérelmet nyújtott be, amelyet a cégbíróság bejegyzett. A végelszámoló önálló képviseleti jogával élve 2020. január 24. napján visszavonta az indítványt.
[3]	3. Az Abtv. 59. § alapján az Alkotmánybíróság kivételesen megszünteti az előtte folyamatban lévő eljárást a nyilvánvalóan okafogyottá váló ügyek esetén. Az Ügyrend 67. § (2) bekezdés c) pontja szerint okafogyottá válik az indítvány különösen, ha az indítványozó indítványát visszavonta.
[4]	Az Alkotmánybíróság az indítvány visszavonására figyelemmel a rendelkező részben foglaltak szerint az eljárást megszüntette.
. 01/25/2019
. Constitutional complaint against the ruling No. Köf.5008/2018/5 of the Local Government Council of the Curia (building tax imposed by the local government)
. 3064/2020. (III. 2.)